# Kostol

Rímskokatolícky kostol svätého Štefana v Piešťanoch
**Kostol** (zo starej hornej nemčiny *Kastel*, z latinského *Castellum*) sa najčastejšie definuje ako kresťanská budova určená primárne na bohoslužby (v užšom zmysle len na verejné bohoslužby). Existujú však aj iné definície - podrobnosti pozri v kapitole Definícia.

## Definícia

V literatúre sa vyskytujú nasledujúce definície slova kostol:

A. Kostol ako budova (definície sú zoradené približne od najširšej po najužšie, najčastejšie sa vyskytuje definícia č. 2a ):

* 1. Kostol je (kresťanská aj nekresťanská) budova určená na bohoslužby; chrám
* 2. Kostol je a) kresťanská budova určená (najmä) na bohoslužby; kresťanský chrám; b) v užšom zmysle len takáto budova resp. chrám u katolíkov alebo protestantov (porov. aj nižšie kapitolu Kostol u slovenských východných kresťanov)
* 3. Kostol je kresťanská budova určená na verejné bohoslužby (V zmysle definícií použitých v súčasnom Kódexe kánonického práva ide o opak kaplnky a súkromnej kaplnky)
* 4. Kostol je „[kresťanská] jednoduchá alebo až nádherná a umelecky cenná vysoká a rozľahlá stavba, so vstavanou vežou, ozdobenou na vrchole viditeľným kovovým krížom a vo svojom vnútri obsahujúca jeden alebo aj viacero zvonov“
* 5. Kostol je „kresťanský sakrálny objekt väčších rozmerov“
* historicky aj:
	+ 6. Kostol je kresťanská budova určená na verejné bohoslužby, ku ktorej patrí samostatná obec (farnosť), t. j. opak kaplnky
	+ 7. Kostol je kresťanská budova určená na verejné bohoslužby, ktorá nie je (len) modlitebňa (t.j. v kostole podľa tejto definície sa robia aj iné úkony než len modlenie a kázanie a budova má spravidla zvony)
	+ 8. Kostol je ohradené priestranstvo okolo budovy určenej na bohoslužby.

B. Kostol ako obrady:

* 9. Kostol znamená hovorovo bohoslužobné obrady v kresťanskej budove určenej (najmä) na bohoslužby

C. Kostol ako organizačná jednotka (tieto významy sú len historické):

* 10. Kostol je synonymum slova cirkev, príp. cirkevná organizačná jednotka.
* 11. Kostol je synonymum slova farnosť.

Nasledujúci text článku sa zaoberá iba kostolom ako kresťanskou budovou (t. j. definície č. 2-7 hore, primárne definícia č. 2a). O chráme všeobecne (t. j. definícia č. 1 hore) pozri článok chrám; o obradoch (t. j. definícia č. 9 hore) pozri v článku bohoslužba; o cirkvi (t. j. definícia č. 10) pozri článok cirkev; o farnosti (t. j. definícia č. 11) pozri článok farnosť.

## Kostol ako kresťanská budova

### Kostol v Kódexe kánonického práva

Podľa Kódexu kánonického práva (§ 1214) je kostol „posvätná budova, určená na božský kult, do ktorej veriaci majú právo prichádzať, aby v nej najmä verejne vykonávali božský kult“. Opakom je kaplnka a súkromná kaplnka. Pozri aj vyššie uvedené poznámky k definícii č. 3.

Gréckokatolícky kostol v Bardejove.
### Kostol u slovenských východných kresťanov

Východní kresťania (čiže gréckokatolíci a pravoslávni) nepoužívajú slovo kostol a označujú svoje kostoly ako cerkev alebo chrám. Jeden typ pravoslávneho a gréckokatolíckeho chrámu sa volá sobor.

### Dejiny kostolov

### Kostoly na Slovensku

Na Slovensku je vyše 4000 kostolov (vrátane cerkví). Za najstarší sa považuje kostol sv. Margity Antiochijskej v Kopčanoch.

O dejinách kostolov na Slovensku pozri:

* Kresťanská sakrálna architektúra na Slovensku
* Drevená sakrálna architektúra na Slovensku

## Referencie

## Pozri aj

* katedrála
* bazilika
* cerkev

## Iné projekty

WikicitátyCommonsWikislovník* Wikicitáty ponúkajú citáty od alebo o **Kostol Commons ponúka multimediálne súbory na tému **Kostol Wikislovník ponúka heslo **Kostol**

## Externé odkazy

* apsida.sk - encyklopédia stredovekých kostolíkov na Slovensku